เกมนี้...
ว่ากันว่าบางคนก็มีของพอที่จะเล่นได้
หรือไม่งั้นก็ไม่มีของ
แม่ของฉันเคยเป็นหนึ่งในผู้เล่นที่เก่งกาจที่สุด
ส่วนฉัน...
ก็เหมือนจะซวยแล้ว
นี่มัน...
น่าอายในหลายระดับเลย
คุณต้องไปละ
คุณกลับลงมาตรงนี้
แล้วมาต่อกันไม่ดีกว่าเหรอ
ไม่ได้ พูดจริง คุณต้องไป ฉันสายแล้ว
ซึ่งไม่ควรจะสายตอนไปทำงานวันแรก งั้น...
แสดงว่าคุณอยู่ที่นี่จริงๆ
เปล่า
ก็ใช่ เหมือนจะอยู่
บ้านสวยนะ ฝุ่นเยอะไปหน่อย
แปลกๆ แต่ก็สวยดี
ทำไมถึงบอกว่าเหมือนจะอยู่ที่นี่
ฉันเพิ่งย้ายมาจากบอสตันเมื่อสองสัปดาห์ก่อน
ที่นี่เคยเป็นบ้านแม่ฉัน ฉันกำลังจะขาย
เสียใจด้วยนะ
เรื่องอะไร
คุณใช้คำว่า "เคย"
แม่ฉันยังไม่ตาย
เธอ... เอางี้นะ ไม่ต้องทำดีกว่า
เราจะทำอะไรก็ได้ที่คุณต้องการ
ไม่ใช่ ทำอย่างว่า คุยแลกรายละเอียดชีวิต แกล้งทำเป็นใส่ใจ
เอางี้ ฉันจะขึ้นข้างบนไปอาบน้ำ
พอกลับลงมาคุณก็จะไม่อยู่แล้ว งั้น...
ลาก่อน...
- เดเรค - เดเรค
- ค่ะ เมเรดิธ - เมเรดิธ
ใช่
- ยินดีที่ได้รู้จัก - บายค่ะ เดเรค
พวกคุณแต่ละคนมาที่นี่พร้อมกับความหวัง
อยากเข้าเป็นส่วนหนึ่งของเกม
เมื่อเดือนก่อนพวกคุณยังอยู่ในโรงเรียนแพทย์ รับคำสอนจากหมอต่างๆ
แต่วันนี้...
พวกคุณเป็นหมอแล้ว
เจ็ดปีที่พวกคุณจะอยู่ที่นี่ ในฐานะแพทย์ประจำบ้านศัลยศาสตร์
จะเป็นปีที่ดีที่สุดและแย่ที่สุดในชีวิตพวกคุณ
พวกคุณจะถูกกดดันจนถึงทนไม่ได้
มองไปรอบๆ สิ ทักทายคู่แข่งไว้ซะ
พวกคุณแปดคนจะเปลี่ยน ไปเป็นหมอสาขาอื่นที่ง่ายกว่านี้
ห้าคนจะรับความกดดันไม่ได้
สองคนจะโดนไล่ออก
ที่นี่คือจุดเริ่มต้น ตรงนี้คือสนามแข่งของคุณ
คุณจะเล่นได้ดีแค่ไหน
ขึ้นกับตัวคุณเอง
อย่างที่ฉันบอก
ฉันซวยแล้ว
- โอเค มาร์ติน โรบินสัน บอนด์ ฮอว์คินส์ - บอนด์
จาก 20 คนเป็นผู้หญิงแค่หกคน
ใช่ ได้ข่าวว่าคนหนึ่งเป็นนางแบบด้วย
เอาจริง นั่นจะช่วยให้คนเคารพกันได้เหรอ
- เธอชื่อคริสตินาใช่มั้ย - แพตตัน มอนโร
เธอได้อยู่กับแพทย์ประจำบ้านคนไหน ฉันเจอเบลีย์
- ไอ้นาซีเหรอ เหมือนกัน - โดนนาซีเหรอ เหมือนกัน
อย่างน้อยเราก็จะโดนทรมานด้วยกันใช่มะ
ฉันจอร์จ โอมัลลีย์
เราเจอกันตอนงานเลี้ยงปฐมนิเทศ
เธอใส่ชุดสีดำ
ที่ผ่าข้าง รองเท้าแตะส้นสูงพันๆ และ...
ตอนนี้เธอคิดว่าฉันเป็นเกย์แล้ว
เปล่า ไม่ได้เป็นเกย์
ก็แค่ว่า... คือ... ตอนนั้นเธอ...
เธอน่าประทับใจมาก
โอมัลลีย์ หยาง เกรย์ สตีเวนส์
ส่วนฉันก็เป็นคนไม่น่าประทับใจเลย
- เบลีย์ - สุดทางเดิน
นั่นเหรอนาซี
นึกว่าเรียกนาซีจะเป็นผู้ชาย
นึกว่าเรียกนาซีจะเป็นนาซีจริงๆ
อาจจะเรียกเพราะอิจฉาความก้าวหน้าในอาชีพ ที่จริงเธออาจจะเก่งมาก
เลยเรียกว่านาซีเพราะอิจฉา
- ที่จริงอาจเป็นคนน่ารักก็ได้ - ขอเดา เธอคือนางแบบใช่มะ
สวัสดี ฉันชื่ออิโซเบล สตีเวนส์ แต่ใครๆ ก็เรียกฉันว่าอิซซี่
ฉันมีกฎห้าข้อ จำให้ดี
กฎข้อที่หนึ่ง ไม่ต้องคิดจะเลียแข้งเลียขา
ฉันเกลียดพวกคุณแล้ว ไม่มีทางเปลี่ยน
กระบวนการรับมือผู้บาดเจ็บ เบอร์โทรศัพท์ เพจเจอร์
พยาบาลจะเพจเรียก
พวกคุณต้องตอบเพจด้วยการวิ่งมา วิ่ง!
นั่นคือกฎข้อที่สอง
เวรแรกเริ่มตอนนี้และยาวไป 48 ชั่วโมง
พวกคุณเป็นอินเทิร์น เด็กใหม่ ไม่สำคัญ...
(ชั่วโมงที่หนึ่ง)
อยู่ล่างสุดในห่วงโซ่อาหารของหมอผ่าตัด
พวกคุณวิ่งส่งผลแล็บ เขียนใบสั่ง เข้าเวรคืนเว้นคืน
จนกว่าจะไม่ไหวและห้ามบ่น
นี่ห้องพักรอ พวกอาจารย์แพทย์ชอบกั๊กไว้ใช้
ว่างเมื่อไหร่อยู่ตรงไหนก็นอนตรงนั้น นั่นก็ทำให้มาถึงกฎข้อที่สาม
ถ้าฉันหลับอยู่ อย่าปลุก นอกจากคนไข้ของคุณจะใกล้ตายจริงๆ
กฎข้อที่สี่ คนไข้ใกล้ตาย ห้ามตายไปแล้วตอนที่ฉันไปถึง
ไม่ใช่แค่เพราะเท่ากับคุณฆ่าคน แต่เพราะจะปลุกฉันโดยเปล่าประโยชน์ ชัดนะ
ว่าไง
คุณบอกว่ามีกฎห้าข้อ นั่นมีแค่สี่ข้อ
กฎข้อห้า ฉันไปไหน พวกคุณต้องไปด้วย
หลีกทาง!
เจออะไรมา
เคที่ ไบรซ์ เพศหญิงอายุ 15 ปี โรคลมชักเฉียบพลัน
เป็นๆ หายๆ มาตลอดสัปดาห์ที่ผ่านมา
เข็มน้ำเกลือหลุดระหว่างทาง
เริ่มชักขนาดหนักตอนที่เราลดระดับลงจอด
โอเค จับพลิกตะแคงข้าง
อิซซี่ ฉีดไดอาซีแพมสิบมิลเข้ากล้ามเนื้อ
ไม่ใช่ เส้นสีขาวต้องอยู่ข้างขวา
ขวาต้องขาว ควันเหนือไฟ
แทงเข็มน้ำเกลือใหญ่ไว้เลย อย่าให้เส้นแตก เร็วเข้า
ไหนมีอะไร ดิ้นเป็นปลาขาดน้ำเลยเหรอ
ใช่ค่ะ หมอเบิร์ก
หมอเบลีย์ ยิงลูกซองเลย
นั่นแปลว่าทดสอบทุกอย่างที่มีในตำรา
ซีที ซีบีซี เคมีเจ็ด ตรวจหาพิษ
คริสตินา ตามผลแล็บ จอร์จ ดูแลกำลังใจคนไข้
เมเรดิธ เอาตัวเคที่ไปทำซีที
เขาเป็นความรับผิดชอบของคุณแล้ว
เดี๋ยวนะ แล้วฉันล่ะ
ยาหยี เธอได้ตรวจทวารหนัก
มาทำอะไรตรงนี้
เอ่อ ผลแล็บของเคที่ ไบรซ์ปกติ
ในผลแล็บไม่มีอะไรที่บ่งชี้ว่าจะชักได้
ฉันแค่คิดว่าควรจะต้องมาแจ้ง
โอเค
ฉันได้ข่าวว่าทุกปีอาจารย์แพทย์ในเวร
จะเลือกอินเทิร์นที่เก่งที่สุดและให้เขา
ทำการผ่าตัดระหว่างเวรแรก
- แค่บอกว่าได้ยินมาอย่างนี้ค่ะ - ไปได้แล้ว เดี๋ยวนี้
- อ้อ ฟังดูดี - เขาจะไม่เป็นไรใช่มั้ย คุณจะไม่เป็นไร
ถ้าไม่นับว่าผมกินเบคอนไม่ได้อีกตลอดชีวิตก็ดีละ
พรุ่งนี้มีผ่าตัดบายพาสกับคุณหมอเบิร์ก ผมได้ข่าวว่าเขาเก่ง
และหลังจากนั้นคุณจะกิน
เต้าหู้รสเบคอนมากเท่าไหร่ก็ตามใจเลย
ฆ่าผมเลยเถอะ
ก็อยากทำได้นะ แต่ผมเป็นผู้รักษา
คุณหลงทาง
ฉันไม่ได้หลงทาง คุณรู้สึกเป็นยังไงบ้าง
คิดว่ารู้สึกยังไงล่ะ
- ฉันพลาดการประกวด - พลาดการประกวดเหรอ
ประกวดนางงามมิสทีนสโปแคน
ฉันติดสิบคนสุดท้ายหลังจากจบสองรอบแรก
ปีนี้ปีของฉัน ฉันควรจะชนะ
นี่คุณ
คุณหลงทางแน่ๆ นี่เป็นอะไรน่ะ เด็กใหม่เหรอ
โอเค ฉันจะสอดนิ้วเข้าไป
ในทวารหนักของคุณนะคะ
ไม่เข้า
ออกไป ไปเลย
ตอนคุณเพิ่งเป็นหมอใหม่ๆ ก็ต้องพลาดเยอะเหมือนกันแหละ
ฉันข้อเท้าแพลงตอนซ้อมแสดงความสามารถพิเศษ
ฉันเล่นยิมนาสติกลีลาใหม่ ซึ่งมันเท่มาก
ไม่มีใครทำแบบฉัน
แต่ดันสะดุดริบบิ้นตัวเอง
และอย่าบอกนะว่าฉันมาติดอยู่กับ คนที่ไม่ได้รู้สี่รู้แปด
และเป็นแค่พยาบาล
คุณกับผมจะได้สนุกกันหนักแน่
(ชั่วโมงที่เจ็ด)
เวรนี้เหมือนวิ่งมาราธอนไม่ใช่วิ่งระยะสั้น
- กินซะ - กินไม่ลง
ต้องกินอะไรซะบ้าง
ลองกินอะไรหลังจากตรวจทวารมา 17 รูสิ ยัยนาซีเกลียดฉันแน่ๆ
ยัยนาซีเป็นแค่แพทย์ประจำบ้าน ฉันมีอาจารย์หมอที่เกลียดฉันแล้ว
รู้รึเปล่าว่าเมเรดิธเป็นสายตรง
อย่างกับการเป็นลูกหมอสายตรง เป็นเรื่องแปลกแถวนี้
สายตรงชั้นสูงเลย แม่ของนางคือเอลลิส เกรย์
เอาจริง เอลลิส เกรย์คนนั้นน่ะนะ
- เอลลิส เกรย์คือใคร - คนคิดเกรย์เมธอด
ไปเรียนแพทย์ที่ไหนมา เม็กซิโกเหรอ
เขาเป็นหนึ่งในหมอผ่าตัดคนเก่ง คนแรกๆ ที่เป็นหญิง
แทบจะเรียกว่าเธอเป็นคนคิดค้น...
เป็นตำนานเดินได้เลยล่ะ ได้รางวัลฮาร์เปอร์ เอเวอรีสองรอบ
เท่ากับฉันไม่รู้แค่เรื่องเดียว
ต้องโดนกดดันจากแม่มหาศาลแน่
ถ้าได้เอลลิส เกรย์เป็นแม่ฉันยอมฆ่าคนเลย
ฉันยอมฆ่าคนถ้าจะได้เป็นเอลลิส เกรย์
แค่อยากได้เคสดีๆ สักเคส
เคที่ ไบรซ์กวนตีนเป็นบ้า
ถ้าไม่ได้สาบานจรรยาบรรณแพทย์ไว้
ฉันการุณยฆาตนางด้วยมือเปล่าแน่
อะไรล่ะ
สวัสดียามบ่าย อินเทิร์น
ขึ้นบอร์ดแล้ว แต่ผมอยากมาบอกข่าวดีด้วยตัวเอง
อย่างที่ทุกคนรู้ เกียรติในการได้ทำการผ่าตัดครั้งแรก
สงวนไว้ให้อินเทิร์นที่น่าจะมีศักยภาพมากที่สุด
และเพราะวันนี้ผมคุมห้องผ่าตัด
ผมจึงได้เป็นคนเลือก
- จอร์จ โอมัลลีย์ - ผมเหรอ
คุณจะเข้าร่วมผ่าตัดไส้ติ่งบ่ายนี้ ยินดีด้วย ขอให้สนุก
เมื่อกี้เขาเลือกฉันเหรอ
ฉันเห็นประวัติเขาแล้ว
จอร์จ โอมัลลีย์เกือบถูกคัดออกจากโครงการนี้
- เขาไม่ใช่คนที่ควรเลือก - แต่เขาเป็นคนที่ผมเลือก
คุณเลือกคนมาทุกปี
และทุกปีคนคนนั้น ก็ต้องทรมานมากกว่าอินเทิร์นคนอื่น
ขู่ให้หงอได้คนเดียว ที่เหลือก็ยอมทำตามทั้งหมด
ฉันเข้าใจ เคารพตัวเลือกคุณ แต่จอร์จ โอมัลลีย์เหมือนลูกหมา
เคที่ ไบรซ์ ห้อง 3604
- ห้องนั้นค่ะ - ขอบคุณ
เคที่ ลูกรัก พ่อกับแม่มาแล้ว
หมอให้ยากล่อมประสาทตอนทำซีทีสแกน
เธอจะสะลึมสะลือนิดหน่อยค่ะ
ลูกจะเป็นอะไรรึเปล่า
หมอประจำของเราบอกว่าเธออาจต้องผ่าตัด
จริงหรือเปล่า
ผ่าตัดอะไรคะ
เธอก็... คือ...
คืองี้ค่ะ ฉันไม่ใช่หมอ
คือฉันก็เป็นหมอ
แต่ฉันไม่ใช่หมอเจ้าของไข้เคที่ จะไปเรียกให้นะคะ
- มีอะไร - พ่อแม่ของเคที่มีคำถาม
คุณจะเป็นคนคุยหรือให้ฉันเรียกเบิร์ก
ไม่ต้อง เบิร์กไม่เกี่ยวเคสนี้แล้ว
เคที่เป็นคนไข้ของอาจารย์หมอคนใหม่ หมอเชพเพิร์ด เขาอยู่นั่น
เมเรดิธ ขอคุยด้วยหน่อยได้มั้ย
ที่จริงฉันกำลัง...
คุณหมอเชพเพิร์ด
คุณหมอเชพเพิร์ดเหรอ เมื่อเช้ายังเป็นเดเรคอยู่เลย
ตอนนี้เป็นคุณหมอเชพเพิร์ดแล้วเหรอ
คุณหมอเชพเพิร์ด เราควรทำเหมือนเรื่องนั้นไม่ได้เกิดขึ้น
เรื่องอะไรที่ไม่เคยเกิดขึ้น เรื่องที่คุณนอนกับผมเมื่อคืนนี้
หรือเรื่องที่คุณไล่ผมออกมาเมื่อเช้า
เพราะทั้งสองเรื่องเป็นความทรงจำแสนดี ที่ผมอยากจะเก็บไว้
ไม่ค่ะ จะไม่มีความทรงจำอะไรทั้งนั้น
ฉันไม่ใช่สาวในบาร์คนนั้นแล้ว และคุณก็ไม่ใช่หนุ่มคนนั้น
เรื่องนี้เกิดขึ้นไม่ได้ คุณรู้ใช่ไหม
คุณฉวยโอกาสผมและคุณอยากลืมมันซะ
- เปล่าเสียหน่อย - ผมทั้งเมา อ่อนไหว
แล้วก็หน้าตาดี คุณเลยฉวยโอกาสผม
โอเค ฉันเป็นฝ่ายเมาต่างหาก
และคุณก็ไม่ได้หน้าตาดีขนาดนั้น
วันนี้อาจไม่ค่อยดี
แต่เมื่อคืนผมหล่อมากเลยล่ะ
ผมใส่เสื้อเชิ้ตแดง
เสื้อตัวหล่อ คุณเลยฉวยโอกาสผม
ฉันไม่ได้ฉวยโอกาส
อยากฉวยโอกาสผมอีกไหม สักคืนวันศุกร์เป็นไง
ไม่
คุณเป็นอาจารย์แพทย์ ฉันเป็นอินเทิร์น
- เลิกมองฉันแบบนั้นได้แล้ว - แบบไหน
แบบเหมือนคุณเคยเห็นฉันโป๊
คุณหมอเชพเพิร์ด เรื่องนี้มันไม่เหมาะสม
คุณเคยคิดบ้างไหม
เปิดแผล หา รัด ตัด ห้ามเลือด ปิดแผล
เป็นลมแน่ หมอนี่ต้องเป็นลม
ไม่หรอก ขี้แตก ขี้แตกในกางเกงแน่
มันต้องเหงื่อกาฬแตก
ต้องเหงื่อแตกจนต้องฆ่าเชื้อ
พนันสิบเหรียญว่าทำแมคเบอร์นีย์ไม่ได้
ลง 15 เหรียญว่าเดี๋ยวร้องไห้
ฉันลง 20 ว่าสติแตกเต็มรูปแบบแน่
ขอลง 50 เหรียญว่าเขาจัดการได้เรียบร้อย
ตรงนั้นคือพวกเราคนหนึ่งนะ
คนแรกในหมู่พวกเรา
ไม่เห็นใจพวกเดียวกันบ้าง
ลง 75 เหรียญว่าเขาหาไส้ติ่งไม่เจอด้วยซ้ำ
ฉันสู้ด้วย
โอเค โอมัลลีย์ ไหนดูซิคุณทำอะไรได้บ้าง
เริ่มแล้ว
- มีดผ่าตัด - มีดผ่าตัด
เบิร์กนั่นตัวร้ายเลย
กดแรงขึ้นอีก
เนื้อมนุษย์เหมือนเปลือกหอยหนาๆ จิกลงไป
- คีมจับ - คีมจับ
- ที่หนีบ - ที่หนีบ
ก็แค่นั้น
ถึงแล้ว
เวร เขาผ่าเยื่อบุช่องท้องไปได้ เสียแล้ว
บอกแล้วว่าเขาต้องทำได้
- มีดตัด - มีดตัด
ไส้ติ่งตัดแล้ว
- ไม่เลว - ขอบคุณ
ทีนี้ก็เหลือแค่
พลิกส่วนเกินเข้าไปในลำไส้ใหญ่
และรูดรอยเย็บปิดแผลกลมไปพร้อมๆ กัน
แต่ระวังอย่า...
ทำแตก
ลำไส้ใหญ่แตกแล้ว เลือดออกละ
อุจจาระออกมาเต็มท้อง ต้องทำยังไงต่อ
คิดสิ
ต้องเริ่มดูดของเสียออกและล้วงเข้าไป
จับรอยเย็บรูดให้ได้ก่อนที่คนไข้จะเลือดออกตาย
เอาที่หนีบให้เขาหน่อย
ความดันเลือดตกแล้ว
เขาไปต่อไม่ถูก
สู้สิ จอร์จ
ขอวันนี้นะ ช่วยลากกึ๋นออกมาจากกระเป๋าหลังหน่อย
เร็วเข้า รออะไรอยู่ ดูดของเสีย
ความดันต่ำเกินไปแล้ว ทุกคน
คุณหมอเบิร์ก
ไสหัวออกไป ไอ้งี่เง่าใจปลาซิว
เอาตัวเขาออกไป
ดูดของเสีย ขอที่หนีบ
เขาแม่ง 007
- ใช่ 007 - เป็น 007 แน่
- เรียก "007" หมายความว่าไง - อนุญาตให้ฆ่า
(ชั่วโมงที่ 19)
ศูนย์ศูนย์เจ็ด
พวกนั้นเรียกฉันว่า 007 ใช่มั้ย
ไม่มีใครเรียกนายว่า 007 หรอก
ฉันอยู่ในลิฟต์ เมอร์ฟีย์ก็กระซิบว่า "007"
เราต้องพูดเรื่องนี้กันอีกกี่รอบ จอร์จ
ห้าหรือสิบ ขอตัวเลขมา ไม่งั้นฉันจะตบละนะ
เมอร์ฟีย์กระซิบว่า "007" แล้วทุกคนก็หัวเราะ
- เธอไม่ได้พูดถึงนาย - แน่ใจเหรอ
- เราจะโกหกนายเหรอ - เออสิ
ศูนย์ศูนย์เจ็ดเป็นแค่ภาวะทางจิต
เป็นคำจากสาวที่จบจากสแตนฟอร์ด เป็นที่หนึ่งของรุ่น
เวร เคที่ ไพรซ์มีเรื่องด่วน
ฉันต้องไปละ
ไม่แน่น่าจะเรียนเวชศาสตร์ผู้สูงอายุมากกว่า
ถ้าทำคนแก่ตายก็ไม่มีใครถือ
เป็นหมอผ่าตัดเท่จะตาย เหมือนเป็นนาวิกโยธิน
มันแกร่ง ร้าย แรงสุดๆ
เวชศาสตร์ผู้สูงอายุมันเรื่องของตัวประหลาด ที่อยู่กับแม่และไม่เคยมีเซ็กซ์
ฉันต้องหาบ้านอยู่แล้วล่ะ
ขอทางค่ะ! ขอทาง!
กว่าจะมาได้
เป็นอะไรรึเปล่า พยาบาลบอกว่าเรื่องด่วน
ฉันต้องเล่นบทผีเข้า กว่านางจะยอมยกหูโทรศัพท์ได้
เดี๋ยวนะ ไม่ได้เป็นอะไรเลยเหรอ
ฉันเบื่อ
ยัยนี่...
ฉันไม่ใช่ผู้อำนวยการเรือสำราญนะ
ไม่ต้องมาข่มกัน
เขาควรจะถ่ายทอดประกวดนางงามช่องเคเบิล
แต่โรงพยาบาลเส็งเคร็งนี่ไม่มีช่องนั้น
ถ้ายัยบ้าไคลี่ วู้ด จะได้มงกุฎที่ควรเป็นของฉันไป ฉันก็ต้องได้ดู
ช่วยโทรบอกใครหน่อยได้มั้ย
โอเค ที่นี่เป็นโรงพยาบาลของจริง
มีคนป่วยอยู่ที่นี่
นอนซะ เลิกทำฉันเสียเวลาเสียที
แต่ฉันนอนไม่หลับ มีเรื่องเต็มหัว
เขาเรียกว่า "คิด" ลองใช้ซะบ้าง
ขอยาลดปวดห้อง 209 ขอยาลดปวดห้อง 209
จะเอาอะไร
คุณโจนส์เส้นพรุนเป็นคนติดยา แต่เขาต้องการยาปฏิชีวนะ
ฉันควรจะเปิดเส้นค้างเอาไว้
ก็เปิดสิ
คุณทำไม่เป็น
ฉันไม่เคยทำ
งั้นคุณก็รู้ว่านั่นแปลว่าอะไร
เรียกคนอื่นมาแทนได้มั้ย
เนี่ยหมอประจำบ้านในหน้าที่
โอเค
โอเค ฉันแค่... ฉันจะปลุก
หมอเบลีย์คะ ไม่ได้อยากรบกวน
- ก็อย่า - เรื่องคุณโจนส์
- เขาใกล้ตายเหรอ - เปล่า
งั้นก็ไม่ต้องมาคุยกับฉัน
มีอะไร
ครั้งหน้าถ้าจะปลุกฉัน
ขอให้เขาใกล้ตายจนแทบมีป้ายห้อยหัวแม่เท้าแล้ว
เอ้า เอานี่ไปส่งแล็บ
เตียงสี่บีเป็นปอดอักเสบหลังผ่าตัด
เริ่มให้ยาปฏิชีวนะเลย
แน่ใจเหรอว่านั่นวินิจฉัยถูก
เอ่อ ไม่รู้สิ ผมเป็นแค่อินเทิร์น
เอางี้นะ คุณลองไปเรียนหมอมาสักสี่ปี
แล้วค่อยมาบอกผมว่านั่นเป็นการวินิจฉัยที่ถูกไหม
เธอหายใจไม่ออก ไข้ขึ้น เพิ่งผ่าตัดมา ให้ยาปฏิชีวนะ
ให้ตาย เกลียดพยาบาล
ฉันชื่ออเล็กซ์
ฉันอยู่ทีมของเจเรมี่ เธออยู่ทีมนาซีใช่มั้ย
เธออาจไม่ได้เป็นปอดอักเสบก็ได้
อาจแค่กำลังเกร็งหรือมีลิ่มเลือดอุดกั้นในปอด
อย่างที่บอก เกลียดพยาบาล
เมื่อกี้ว่าอะไรนะ
นายเพิ่งเรียกฉันว่าพยาบาลเหรอ
ก็ถ้าใส่หมวกขาวได้
ให้ตายสิ เคที่
เธอคบใครอยู่รึเปล่า
ไม่รู้
แซ่บเว่อร์
ฉันเป็นเพื่อนเธอนะ
ก็ คล้ายๆ เพื่อน
แต่ไม่ใช่เพื่อนจริงๆ หรอก
แต่เราสนิทกัน คุยเล่นกัน
- ที่จริงก็เพิ่งเจอกันวันนี้... - พวก เฮ้ย หยุดพูดเลย
ทำไมมาช้าจัง
เธอชักเกร็งหนักหลายรอบแล้ว
จะให้ทำยังไงต่อ
คุณหมอเกรย์ ฟังอยู่รึเปล่า
ให้ยาไดอาซีแพมไปแล้ว ไดอาซีแพมสองมิลลิกรัม
ผมเพิ่งให้โดสที่สองไป
หมอเกรย์ คุณต้องเป็นคนบอกเรา คุณจะทำอะไร
หมอเกรย์!
โอเค ให้โลราซีแพมเต็มที่แล้วใช่ไหม
- ให้ไปทั้งหมดสี่มิลลิกรัม - เพจเรียกหมอเบลีย์กับหมอเชพเพิร์ดรึยัง
โลราซีแพมไม่ได้ผล
ฟีโนบาร์บิทอล ให้ยาฟีโนบาร์บิทอล
- ให้ฟีโนแล้ว - ไม่ดีขึ้น
- เรียกหมอเชพเพิร์ดแล้วใช่มั้ย - เพิ่งบอกไปเมื่อกี้
- เรียกเขาอีกที ด่วน - แล้วหมอจะให้ทำยังไง
หมอเกรย์ คุณต้องบอกเรา ว่าจะให้เราทำอะไร
- หัวใจหยุดเต้นแล้ว - รหัสน้ำเงิน!
รหัสน้ำเงิน! รหัสน้ำเงิน!
- เอาที่กระตุ้นไฟฟ้ามา - จะไปเอามาเดี๋ยวนี้
เดี๋ยวก่อน
ชาร์จไฟที่ 200
ชาร์จแล้ว ถอย
ยังเต้นแผ่วอยู่ ไม่มีชีพจร
- ชาร์จอยู่ - สิบเก้าวินาที
ชาร์จที่ 300 เลย
สามร้อย ขึ้นมั้ย
ยี่สิบเจ็ดวินาที
ชาร์จขึ้นไป 360
ฟื้นเร็ว เคที่
สี่สิบเก้าวินาที
ถ้าถึง 60 วินาที คุณควรจะให้ยาอีกตัว
ชาร์จอีก!
ชาร์จอีก
ชาร์จ
ขึ้นไหม
เห็นจังหวะหายใจแล้ว
- ความดันโลหิตขึ้นแล้ว - โอเค
ความดันกลับมาแล้ว ชีพจรเริ่มกลับมา
เกิดเรื่องบ้าอะไรขึ้น
เธอชักและหัวใจหยุดเต้น
- คุณควรจะจับตาดูอาการ - ฉันก็มาดูแล้ว
ผมมาแล้ว แค่... ไปซะ
ใครก็ได้ช่วยเอา...
ประวัติคนไข้มาหน่อย
ถ้าโดนเรียกเรื่องด่วน ต้องเพจเรียกฉันทันที
ไม่ใช่เพจหลังไปถึงห้านาที ต้องฉันเรียกทันที
คุณอยู่ทีมฉัน ถ้าใครตายฉันโดนเล่นงานด้วย เข้าใจมั้ย เกรย์
เมเรดิธ
อย่าบอกใครแม้แต่คนเดียวนะ
(ชั่วโมงที่ 24)
คุณบอกว่าเป็นโรคลมชัก
- แต่ตอนนี้บอกว่าไม่ใช่เหรอ - ผมกำลังบอกว่าผมไม่ทราบ
- คิดว่าจะเป็นอะไรได้คะ - ผมไม่ทราบ
- แล้วจะรู้เมื่อไหร่ - ผมยังไม่มีคำตอบให้
- ตอนนี้อาการเคที่คงที่และ... - เดี๋ยวก่อนนะ
เรามาที่นี่เพราะโรงพยาบาลนี้
ควรจะเป็นโรงพยาบาลที่ดีสุดในวอชิงตัน
ในห้องนั้นคือลูกผม ลูกผม
แต่คุณยังมีหน้ามายืนบอกผมว่า "ผมไม่รู้" เหรอ
คุณไบรซ์...
ไม่เอา ผมขอเปลี่ยนหมอ ขอหมอที่รู้ว่าตัวเองทำอะไรอยู่
คุณหาหมอคนใหม่มาให้ผม คนที่เก่งกว่าคุณ
คุณไบรซ์ ผมยืนยันได้ ผมกำลังหาทางช่วยเคที่อย่างเต็มที่
ไม่จริง ถ้าจริงคุณก็ต้องตอบอะไรเราได้บ้าง
ผมจะติดเครื่องบายพาส ซึ่งจะปั๊มเลือดแทนหัวใจ
แล้วรักษาหัวใจคุณ เอาเครื่องออก ก็เสร็จ การผ่าตัดไม่มีอะไรมาก
งั้นฉันไม่ควรกังวลใช่ไหม
ผมเก่งเรื่องงานของผม
แต่นี่ก็ยังเป็นการผ่าตัด
มีความเสี่ยงอยู่บ้าง
บ่ายนี้เจอกันในห้องผ่าตัดนะ คุณซาวิตช์
โอเค
หมอจะไม่ปล่อยให้ผมอยู่กับนายนั่นคนเดียวใช่มั้ย
ผมจะรอดูอยู่หน้าห้องผ่าตัดตลอดเวลา
แต่จริงๆ หมอเบิร์กเก่งมากครับ
ไม่ต้องกังวล
ผ่าเสร็จแล้วเจอกัน
เขาจะไม่เป็นอะไรใช่มั้ย
โทนี่จะผ่านไปได้สบายๆ
ไม่ต้องกังวลอะไรเลย ผมสัญญา
ไปก่อนนะ
- ทำอะไรของเธอ - เย็บกล้วย
เพราะหวังลมๆ แล้งๆ ว่า มันจะช่วยกระตุ้นสมองให้ตื่น
ยิ้มอะไรของนาย 007
โทษที เวลาเพลียแล้วฉันใจร้าย
จะบอกให้นะ ฉันไม่สน
ฉันเพิ่งปลอบใจครอบครัวหนึ่งไป และวันนี้ได้สังเกตการณ์ในห้องผ่าตัด
ทุกอย่างไปได้สวย
มีใครรู้ไหมว่าเขาเรียกเรามาทำไม
อรุณสวัสดิ์
- อรุณสวัสดิ์ - อรุณสวัสดิ์
ผมจะทำเรื่องที่ไม่ค่อยเกิดขึ้น สำหรับศัลยแพทย์
ผมจะขอความช่วยเหลือจากอินเทิร์น
มีคนไข้เด็กคนหนึ่ง เคที่ ไบรซ์
ตอนนี้เธอเป็นปริศนาลึกลับ
เธอไม่ตอบสนองต่อยาที่ให้
ผลแล็บไม่เจออะไร สแกนแล้วก็ไม่เจอ
แต่เธอชักเรื่อยๆ ชักหนักโดยไม่เห็นสาเหตุแน่ชัด
เหมือนเป็นระเบิดเวลา
เธอจะตายถ้าผมวินิจฉัยไม่ได้ เพราะงั้นพวกคุณเลยต้องมาเกี่ยว
ผมทำคนเดียวไม่ได้
ผมอยากได้สมองของพวกคุณ ตาของพวกคุณ
อยากให้พวกคุณเล่นเกมนักสืบ หาว่าทำไมเคที่ถึงชัก
ผมรู้ว่าพวกคุณเพลียและมีงานล้นมือ เกินกว่าจะรับไหว
ผมเข้าใจ ดังนั้นผมจะมีของล่อใจ
ใครก็ตามที่หาคำตอบเจอจะได้ผ่าตัดกับผม
เคที่ต้องผ่าตัด
คุณจะได้ทำในสิ่งที่อินเทิร์นไม่ได้ทำกัน
ช่วยในห้องผ่าตัดที่ทำหัตถกรรมขั้นสูงมาก
หมอเบลีย์จะส่งประวัติของเคที่ให้
นับเวลาถอยหลังด่วนนะ ทุกคน
ถ้าจะช่วยชีวิตเคที่ให้ได้ก็ต้องรีบทำ
เมื่อกี้เรียกผมเหรอ
ใช่ เตียงสี่บียังหายใจไม่ออก
รอให้ยาปฏิชีวนะออกฤทธิ์ก่อน
ป่านนี้ยาปฏิชีวนะควรจะออกฤทธิ์แล้ว
เธอแก่ เป็นโบราณวัตถุเลย
แค่ยังหายใจได้ก็โชคดีแล้ว
ผมกำลังจะมีโอกาสได้เข้าห้องผ่าตัดข้างล่าง
กับคนไข้ที่ไม่ได้มีชีวิตมาตั้งแต่สงครามกลางเมือง
ไม่ต้องเรียกผมอีกนะ
ขอยาลดปวดห้อง 209 ขอยาลดปวดห้อง 209
นี่ ฉันอยากเข้าห้องผ่าตัดกับเชพเพิร์ด
เธอเป็นอินเทิร์นที่ดูเคสของเคที่มาตั้งแต่ต้น อยากร่วมมือกันมั้ย
ถ้าหาคำตอบได้ เรามีโอกาส 50-50 ที่จะได้เข้าห้องผ่าตัด
ฉันจะช่วยเธอคิด แต่ฉันไม่อยากเข้าห้องผ่าตัดด้วย
- เธอเข้าไปเลย - ล้อเล่นรึเปล่า
นี่มันโอกาสสำคัญที่สุดที่อินเทิร์นจะหาได้
ฉันไม่อยากใช้เวลาอยู่กับเชพเพิร์ดมากเกินจำเป็น
เธอไม่พอใจอะไรเชพเพิร์ด
ถ้าหาคำตอบได้ เธอได้เข้าผ่าตัดแน่
- ตกลงอยากช่วยกันรึเปล่า - ตกลง
สมองไม่ได้ขาดออกซิเจน ไม่ใช่ไตวายเรื้อรังหรือภาวะเลือดเป็นกรด
ไม่ใช่เนื้องอกเพราะซีทีสแกนแล้วก็ไม่เจอ
จะไม่ยอมบอกจริงๆ เหรอว่า ทำไมถึงไม่ยอมทำงานกับเชพเพิร์ด
ไม่บอก หรือว่าจะติดเชื้อ
เม็ดเลือดขาวไม่ได้สูง
ซีทีสแกนแล้วไม่มีแผล ไม่มีไข้
เจาะไขสันหลังตรวจก็ไม่มีอะไร บอกมาเถอะ
ห้ามออกความเห็น ทำสีหน้า หรือมีปฏิกิริยาอะไรทั้งนั้น
เราเคยมีอะไรกัน
หรือเป็นหลอดเลือดสมองโป่งพอง
ซีทีสแกนแล้วไม่เจอเลือด ไม่ปวดหัว
โอเค ไม่ได้ใช้ยาเสพติด ไม่ได้ท้อง ไม่บาดเจ็บอะไร
เรื่องบนเตียงเก่งไหม
ท่าทางจะเก่ง แล้วมันดีจริงรึเปล่า
ไม่รู้จะตอบยังไงแล้ว
ถ้าเกิดไม่มีใครคิดอะไรได้เลยล่ะ
เธอหมายถึงถ้าคนไข้ตายเหรอ
ใช่
พูดแบบนี้จะฟังดูแย่มาก แต่ฉันอยากเข้าผ่าตัดมากจริงๆ
เธอจะไม่มีโอกาสได้โตเป็นตัวของตัวเอง
การคงอยู่ทั้งชีวิตของเธอจะเป็นแค่ การเกือบได้เป็นมิสทีนอะไรสักอย่าง
รู้มั้ยว่าความสามารถพิเศษตอนประกวดคืออะไร
ต้องมีความสามารถพิเศษด้วยเหรอ
ยิมนาสติกลีลาใหม่
เอาจริง
ยิมนาสติกลีลาใหม่มันอะไรกัน
บอกไม่ได้ด้วยซ้ำ ไม่รู้ว่ามันคืออะไร
น่าจะเป็นพวกที่ใช้ลูกบอลและ...
อะไร
เมเรดิธ มีอะไร
ลุกเร็ว เร็วเข้า
เธอก็เพียงแต่ต้องถ่ายภาพรังสีหลอดเลือด
คุณหมอเชพเพิร์ด เดี๋ยวเดียวค่ะ
เคที่ลงประกวดนางงาม
ผมรู้แล้ว แต่ยังไงเราก็ต้องช่วยชีวิตเธอ
โอเค เธอไม่ปวดหัว ไม่ปวดคอ ซีทีสแกนไม่เจออะไร
ไม่มีข้อพิสูจน์ทางการแพทย์ว่า เส้นเลือดสมองโป่งพอง
ใช่
แต่ถ้าเกิดเธอมีเส้นเลือดสมองโป่งพองล่ะ
ไม่มีปัจจัยบ่งชี้อะไรเลย
สองสามสัปดาห์ก่อนเธอข้อเท้าแพลง ระหว่างซ้อมประกวด
- นี่ ผมขอบคุณที่พวกคุณอยากช่วย... - เธอล้ม
ตอนที่ข้อเท้าแพลง เธอล้ม
ไม่ได้ล้มหนัก หัวไม่โนด้วยซ้ำ
เธอลุกขึ้น ประคบน้ำแข็งที่ข้อเท้า แล้วทุกอย่างก็เรียบร้อยดี
เธอล้มเบาจนหมอของเธอก็ไม่ได้เขียนเอาไว้
ตอนที่ฉันสอบประวัติเธอ แต่เธอก็ล้มจริง
รู้ไหมว่าโอกาสที่การล้มเบาๆ จะทำให้เส้นเลือดสมองแตกมีเท่าไหร่
หนึ่งในล้านจริงๆ
- ไปกันเถอะ - ไปไหน
ไปดูว่าเคที่เป็นหนึ่งในล้านรึเปล่า
ให้ตาย
อยู่ตรงนั้น
เล็กมาก แต่ก็มีจริง
เลือดออกใต้เยื่อหุ้มสมองชั้นกลาง
มีเลือดออกอยู่ในสมองของเธอ
เธออาจใช้ชีวิตไปได้ตลอด โดยไม่มีปัญหาแม้แต่น้อย
- แค่แรงกระแทกเบาๆ ตรงจุด... - มันก็แตก
ใช่เลย ทีนี้ผมก็รักษาได้
คุณสองคนทำงานดีมาก
อยากอยู่ชื่นชมพวกคุณต่อ แต่ผมต้องไปบอกพ่อแม่เคที่ว่าเธอต้องผ่าตัด
- ขอประวัติเคที่ ไพรซ์ด้วย - นี่ค่ะ
คุณหมอเชพเพิร์ด คุณบอกว่า จะเลือกคนเข้าผ่าตัดด้วยถ้าเราช่วยได้
อ้อ ใช่
โทษทีที่ให้เข้าทั้งคู่ไม่ได้ ห้องจะแน่นไปหมด
เมเรดิธ เจอกันในห้องผ่าตัด
ดี ขอบคุณ
คริสตินา...
โห เร็วจัง
หัวใจของเขาพังเกินจะทำบายพาสได้
ผมต้องปล่อยเขาไป
เรื่องแบบนี้เกิดได้ ไม่ค่อยเกิด แต่ก็เกิดขึ้นได้
เป็นส่วนที่เลวร้ายที่สุดในเกม
แต่ผมบอกเมียเขาไว้ว่า...
ผมบอกกลอเรียว่าเขาจะสบายดี
- ผมสัญญากับเธอเอาไว้ - อะไรนะ
- พวกเขามีลูกสาวเล็กๆ สี่คน - ผมไม่อยากให้คุณสัญญาอะไร
นี่เป็นเคสของผม แต่ได้ยินผมสัญญากับใครรึเปล่า
คนเดียวที่จะรักษาคำสัญญาแบบนั้นได้คือพระเจ้า
และหลังๆ มานี่ก็ไม่เห็นจะลงมาถือมีดผ่าตัดเอง
เราจะต้องไม่สัญญากับญาติคนไข้ ว่าผลจะออกมาดี!
ผมนึกว่า...
นึกว่าตัวเองสำคัญพอ ที่จะให้สัญญากับคุณนายซาวิตช์เหรอ
งั้นคุณจะได้เป็นคนที่บอกเธอว่าเธอเป็นม่ายแล้ว
อิซซี่
- เมเรดิธอาจไม่สามารถ... - อิซซี่
ฉันจะบอกเขาว่าฉันเปลี่ยนใจ
ไม่ต้องมาช่วยเอาบุญ ไม่เป็นไร
คริสตินา...
เธอแค่ทำเรื่องเหี้ยมๆ ทำใจซะ
ไม่ต้องพยายามมาไถ่บาปกับฉัน ถ้าอยากเป็นฉลามก็เป็นฉลามไป
- ฉันไม่ใช่... - ใช่สิ
มันก็แค่ทำให้เธอรู้สึกแย่ ในส่วนหนึ่งของใจที่ยังอบอุ่นโลกสวย
ไม่สิ ไปตายซะ ฉันไม่ได้อยากถูกเลือกเข้าห้องผ่าตัด
เพราะนอนกับหัวหน้างาน
และไม่ได้เข้าโรงเรียนแพทย์ได้ เพราะมีแม่เป็นคนดัง
พวกเราบางคนก็ต้องพยายามกว่าจะได้มา
เรียนเชิญคุณหมอเมย์สที่ไอซียู เรียนเชิญคุณหมอเมย์สที่ไอซียู
กลอเรีย เกิดอาการแทรกซ้อนขึ้นในการผ่าตัด
หัวใจของโทนี่เสียหายหนักมาก
เราพยายามถอดเครื่องบายพาสให้เขา แต่...
พวกเราทำอะไรมากกว่านี้ไม่ได้เลย
คุณพูดเรื่องอะไรของคุณ
เขา...
โทนี่ตายแล้ว
เขาตายแล้ว
กลอเรีย
- ผมเสียใจด้วยจริงๆ - ขอบคุณ
ช่วย...
ไปให้พ้น
(ชั่วโมงที่ 40)
ผมสัญญาว่าจะทำให้เธอดูเท่
ดูเหมือนว่าการเป็นนางงามหัวล้าน เป็นเรื่องเลวร้ายที่สุด
ที่เคยเกิดขึ้นในประวัติศาสตร์โลก
คุณเลือกฉันเข้าห้องผ่าตัด เพราะฉันนอนกับคุณรึเปล่า
ใช่
ผมล้อเล่น
ฉันจะไม่เข้าห้องผ่าตัดด้วย
คุณควรเลือกคริสตินา เขาอยากเข้าจริงๆ
คุณเป็นหมอเจ้าของไข้เคที่
และในวันแรกที่เป็นหมอ
โดยแทบไม่เคยฝึกอะไรมาเลย คุณช่วยชีวิตเธอไว้ได้
คุณได้สิทธิ์ที่จะตามดูเคสนี้จนจบ
คุณไม่ควรเอาเรื่องที่เราเคยมีอะไรกัน
มาขวางโอกาสความเจริญของตัวเอง
ฉันน่าจะอยากเป็นเชฟ
หรือครูสอนสกีหรือครูอนุบาลก็ได้
ที่จริงฉันคงจะเป็นบุรุษไปรษณีย์ที่ดีเลยนะ
พึ่งพาได้
จะบอกให้ พ่อแม่ฉันบอกทุกคนที่เจอ
ว่าลูกชายเป็นศัลยแพทย์
อย่างกับนั่นเป็นความสำเร็จแสนยิ่งใหญ่แล้ว
เป็นซูเปอร์ฮีโร่อะไรอย่างนั้น
ถ้าพวกเขามาเห็นสภาพฉันตอนนี้
ตอนที่ฉันบอกแม่ว่าอยากเรียนหมอ
แม่พยายามเกลี้ยกล่อมให้ฉันเลิกคิด
บอกว่าฉันไม่มีของ พอที่จะเป็นศัลยแพทย์ได้
บอกว่าฉันไม่มีทางรอด
เพราะงั้นจากมุมมองของฉัน
เป็นซูเปอร์ฮีโร่ก็โคตรดีเลยนะ
พวกเราจะรอดกันไปได้ใช่มั้ย
เธอยังหายใจหอบอยู่
ตรวจเอบีจีหรือเอกซเรย์ปอดหรือยัง
ทำแล้วทั้งสองอย่างครับ
แล้วเจออะไร
เอ่อ เมื่อคืนมีคนไข้หลายคน
บอกสาเหตุทั่วไปของการเป็นไข้หลังผ่าตัดมา
ครับ
บอกจากความจำ ไม่ใช่จากหนังสือ
ไม่ต้องเปิดหา ท่องให้ได้ ควรจะอยู่ในหัวอยู่แล้ว
บอกสาเหตุทั่วไปของการเป็นไข้หลังผ่าตัดมา
สาเหตุทั่วไปหลังผ่า...
มีใครบอกสาเหตุทั่วไปของการเป็นไข้ หลังผ่าตัดได้ไหม
ลม น้ำ แผล เดิน ยาวิเศษ
ห้าสาเหตุ
ส่วนใหญ่เป็นแค่เรื่องลม เกร็งช่องอกหรือปอดอักเสบ
คนมักจะนึกว่าเป็นปอดอักเสบ
โดยเฉพาะถ้ายุ่งเกินจะสั่งตรวจอย่างอื่น
คุณคิดว่าคนไข้เตียงสี่บีเป็นอะไร
ตัวที่สี่ การเดิน
ฉันว่าเธอมีสิทธิ์จะเป็นลิ่มเลือดอุดกั้นในปอดสูง
จะวินิจฉัยยังไง
ทำซีทีสแกนไขสันหลัง ส่งวีคิวสแกน
ให้ออกซิเจน สั่งยาเฮพารินให้
และปรึกษาแพทย์เฉพาะทาง เพื่อใส่เครื่องกรองลิ่มเลือด
ทำตามที่เธอบอกไว้ทุกอย่าง
แล้วไปบอกแพทย์ประจำบ้านที่คุมคุณ ว่าผมไม่อยากให้คุณดูเคสนี้แล้ว
เห็นที่ไหนก็จำได้ คุณเหมือนแม่ไม่มีผิด
ขอต้อนรับสู่เกมของเรา
โอเค ทุกคน คืนนี้เป็นคืนดีที่จะกู้ชีวิตคน
มาสนุกกัน
ฉันหาเหตุผลที่ตัวเองควรจะเป็นศัลยแพทย์ไม่ได้
แต่หาเหตุผลที่ควรล้มเลิกได้เป็นพันข้อ
ทุกคนตั้งใจทำให้ชีวิตเรายาก
เพราะมีชีวิตคนอยู่ในมือเรา
จะมีบางจังหวะที่เรื่องนี้เป็นมากกว่าเกม
และเราจะต้องก้าวไปข้างหน้า
หรือไม่งั้นก็ต้องหันหลังเดินจากไป
ฉันจะลาออกก็ได้ แต่ประเด็นคือ...
ฉันชอบสนามแข่งขัน
- ผ่าได้ดีนะ - ใช่
(ชั่วโมงที่ 48)
เราไม่ต้องทำเป็นว่าฉันพูดอะไร แล้วเธอก็ตอบอะไรนิดหน่อย
แล้วใครสักคนร้องไห้และมีจังหวะโดนใจ
อี๋
ดี
น่าจะไปนอนซะ ดูไม่ได้เลย
ดูดีกว่าเธอแหละ
เป็นไปไม่ได้ย่ะ
นั่นสุดยอดมาก
เราซ้อมผ่าศพ
สังเกตการผ่าตัด
แล้วนึกว่ารู้ว่าจะรู้สึกยังไง
ตอนที่ยืนเหนือเตียงผ่าตัด แต่...
มันเป็นความรู้สึกสุดยอดมาก
ไม่เข้าใจว่าทำไมคนยังต้องใช้ยาเสพติดกัน
จริง
ผมควรต้องไปทำเรื่องนี้
ก็ควร
ไว้เจอกัน
เจอกัน
และแล้ว...
ก็ผ่านเวรแรกมาได้
(โรงพยาบาลซีแอตเทิลเกรซ)
เราทุกคนผ่านมาได้
อินเทิร์นคนอื่นๆ ก็เป็นคนดีกันทุกคน
แม่น่าจะชอบ...
คิดว่านะ
ไม่รู้สิ อาจจะชอบ
หนูชอบพวกเขา
และหนูเปลี่ยนใจแล้ว
หนูจะไม่ขายบ้าน จะเก็บไว้ค่ะ
คงต้องหาเพื่อนมาเช่าบ้านสองสามคน แต่...
มันก็เป็นบ้านเราน่ะ
คุณเป็นหมอของฉันเหรอ
เปล่าค่ะ
หนูไม่ใช่หมอของคุณ แต่หนูเป็นหมอ
คุณชื่ออะไร
หนูเองไงคะ แม่ เมเรดิธ
ก็ได้
คิดว่าเมื่อก่อนฉันเคยเป็นหมอนะ
แม่เคยเป็นหมอค่ะ
แม่เป็นศัลยแพทย์
คำบรรยายโดย ปัทมวรรณ บูรณมาตร์